**Informácia o vydávaní diplomatických pasov s biometrickými údajmi**

Poslancom Národnej rady Slovenskej republiky vydáva diplomatické pasy Ministerstvo zahraničných vecí a európskych záležitostí SR (ďalej len MZVEZ) podľa § 9 písm. b) zákona č. 647/2007 Z. z. o cestovných dokladoch a  o zmene a doplnení niektorých zákonov v znení neskorších predpisov.

Žiadosť o schválenie vydania diplomatického pasu sa podáva ministerstvu zahraničných vecí na pripojenom tlačive prostredníctvom organizačného odboru Kancelárie Národnej rady SR. Tlačivo je zverejnené aj na webovom sídle ww.nrsr.sk.

Pasy sa vydávajú s biometrickými údajmi. Nasnímanie podoby tváre, odtlačkov prstov a podpisu sa uskutočňuje na pracovisku Konzulárneho odboru MZVEZ, na Pražskej ul. 7, v dňoch utorok – piatok, počas úradných hodín od 8.30 do 11.00 hod.

K vstupu do budovy MZVEZ je nevyhnutný platný doklad totožnosti.

Prostredníctvom Organizačného odboru Kancelárie Národnej rady SR **budete upovedomení** (telefonicky alebo e-mailom) o tom, **od kedy sa môžete dostaviť na pracovisko** Konzulárneho odboru MZVEZ, na Pražskej ul. 7 **na nasnímanie** Vašich **údajov**.

 Vyhotovený diplomatický pas Vám bude odovzdaný na Organizačnom odbore Kancelárie Národnej rady SR.